Legal Document

Category: 21

Text:
13. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 49211 της 22 Ιουν./1 Ιουλ. 1972 (ΦΕΚ Β΄ 468) Περί διαδικασίας επιλογής και προσκλήσεως διδασκάλων δια συμπληρωματικήν εκπαίδευσιν εις τας Παιδαγωγικάς Ακαδημίας. Έχοντες υπ’ όψει: α)Τας διατάξεις του εδαφ. β΄ της παρ. 1 του άρθρ. 7 του Ν.Δ. 842/1971 «περί αναδιοργανώσεως των Παιδαγωγικών Ακαδημιών και συμπληρώσεως της περί αυτών κειμένης νομοθεσίας». β)Την υπ’ αριθ.139821/15.10.71 απόφασιν του Υπουργού Εθνικής Παιδείας και Θρησκευμάτων «περί μεταβιβάσεως αρμοδιοτήτων του Υπουργού Εθνικής Παιδείας και Θρησκευμάτων εις τον Υφυπουργόν κλπ. «(ΦΕΚ 850/1971 τεύχ. Β΄). γ)Την υπ’ αριθ. 400/1972 γνωμοδότησιν του ΑΣΔΥ αποφασίζομεν: Άρθρ.1.-Τα της διαδικασίας επιλογής και προσκλήσεως των διδασκάλων δια συμπληρωματικήν εκπαίδευσιν εις τα τμήματα Ειδικής Εκπαιδεύσεως των Παιδαγωγικών Ακαδημιών Αλεξανδρουπόλεως, Ηρακλείου Κρήτης, Ιωαννίνων, Λαρίσης και Τριπόλεως (άρθρ. 5 Ν.Δ. 842/1971 ανωτ. σελ. 250), ορίζονται ως ακολούθως: Άρθρ.2.-1.Δικαίωμα επιλογής και προσκλήσεως προς συμπληρωματικήν εκπαίδευσιν έχουν οι συμπληρούντες πραγματικήν εκπαίδευσιν Δημοσίαν Υπηρεσίαν ως εν παρ. 1α του άρθρ. 7 του Ν.Δ. 842/1971 ορίζεται, υπολογιζομένην με όριον την 31ην Αυγούστου του έτους καθ’ ο άρχεται η διαδικασία επιλογής. 2.Η επιλογή και πρόσκλησις των υποψηφίων δια συμπληρωματικήν εκπαίδευσιν ενεργείται κατά τα εν τω επομένω άρθρ. 3 της παρούσης οριζόμενα. Διαδικασία επιλογής Άρθρ.3.-1.Κατά μήνα Ιανουάριον εκάστου έτους ο Υπουργός Εθνικής Παιδείας και Θρησκευμάτων, δι’ αποφάσεώς του, κοινοποιουμένης δι’ εγκυκλίου του προς τας εκπαιδευτικάς αρχάς της Δημοτικής Εκπαιδεύσεως και προς τας Διευθύνσεις των Παιδαγωγικών Ακαδημιών, ορίζει τον αριθμόν των διδασκάλων, οι οποίοι πρόκειται να κληθούν προς φοίτησιν εις το Τμήμα Ειδικής Εκπαιδεύσεως εκάστης των Παιδαγωγικών Ακαδημιών Αλεξανδρουπόλεως, Ηρακλείου, Ιωαννίνων, Λαρίσης και Τριπόλεως. Σελ. 272,04(α) Τεύχος 460 – Σελ. 140 Δια της αυτής αποφάσεως ορίζοντα ωσαύτως αι εκπαιδευτικαί περιφέρειαι, εξ ων θα προέρχωνται οι μέλλοντες να φοιτήσουν εις το Τμήμα Ειδικής Εκπαιδεύσεως εκάστης των ανωτέρω πέντε Παιδαγωγικών Ακαδημιών. 2.Κατά το πρώτον δεκαπενθήμερον Φεβρουαρίου εκάστου έτους έκαστος Επιθεωρητής Δημοτικής Εκπαιδεύσεως καταρτίζει πίνακα των κατά το άρθρ. 7 παρ. 1 εδάφ. α΄ του Ν.Δ.842/1971 πληρούντων τας προϋποθέσεις προς επιλογήν δια φοίτησιν εις το Τμήμα Ειδικής Εκπαιδεύσεως διδασκάλων της περιφερείας του, επί τη βάσει των στοιχείων των παρ’ αυτώ τηρουμένων υπηρεσακών των φακέλων. Εις τον πίνακα τούτον προτάσσονται οι έχοντες μεγαλύτερον συνολικόν χρόνον δημοσίας εκπαιδευτικής υπηρεσίας. Εις ιδιαιτέρας στήλας του εν λόγω πίνακος και έναντι του ονοματεπωνύμου εκάστου διδασκάλου αναγράφονται: α)Τα ονοματεπώνυμα άλλων συναδέλφων του περιλαμβανομένων επίσης εις τον πίνακα μετά των οποίων υπηρετεί ούτος εις το αυτό Σχολείον. β)Το ονοματεπώνυμο της συζύγου του διδασκάλου (ή του συζύγου της διδασκαλίσσης), εφ’ όσον αύτη (ή ούτος) είναι διδασκάλισσα (ή διδάσκαλος) και περιλαμβάνεται επίσης εις τον πίνακα. Εις περίπτωσιν κατά την οποίαν η σύζυγος του περιλαμβανομένου εις τον πίνακα διδασκάλου είναι διδασκάλισσα ήτις πληροί επίσης τας απαιτουμένας προϋποθέσεις, ίνα κληθή προς φοίτησιν εις τα Τμήματα Ειδικής Εκπαιδεύσεως, αλλ’ υπηρετεί εις άλλην εκπαιδευτικήν περιφέρειαν, ο Προϊστάμενος του διδασκάλου Επιθεωρητής, αναγράφει έναντι του ονόματος του περιλαμβανομένου εις τον πίνακα διδασκάλου το ονοματεπώνυμον και την εκπαιδευτικήν περιφέρειαν της συζύγου του, κατόπιν σχετικής υπευθύνου δηλώσεως του ενδιαφερομένου. Το αυτό πράττει και ο Επιθεωρητής Προϊστάμενος της διδασκαλίσσης, προκειμένου περί του συζύγου της. 32.Γ.η.13 Μετεκπαίδευση δημοδιδασκάλων 3.α)Εκ της κορυφής του κατά τα ανωτέρω καταρτιζομένου πίνακος ο Επιθεωρητής καλεί αριθμόν διδασκάλων, ίσον προς το 10% του συνόλου των περιλαμβανομένων εις τον πίνακα, ίνα υποβάλλουν μέχρι της 25ης Φεβρουαρίου δήλωσιν περί του κύκλου ειδικεύσεως (Φυσικομαθηματικού ή Φιλολογικού ή Τεχνικού), τον οποίον επιθυμούν να ακολουθήσουν. β)Εξαιρουμένης της περιπτώσεως συνυπηρετούντων συζύγων, δι’ ην ισχύει η επομένη παράγραφος, εξ εκάστου Σχολείου καλείται καθ’ έκαστον σχολικόν έτος δια την συμπληρωματικήν εκπαίδευσιν είς μόνον διδάσκαλος. Εις περίπτωσιν καθ’ ην οι πληρούντες τας προϋποθέσεις όπως φοιτήσουν εις τα Τμήματα Ειδικής Εκπαιδεύσεως διδάσκαλοι του αυτού Σχολείου έχουν τα αυτά έτη υπηρεσίας και είναι ομοιόβαθμοι προτείνεται μεταξύ αυτών είς, κατά την κρίσιν του Επιθεωρητού. γ)Εις περίπτωσιν κατά την οποίαν εις τον πίνακα των πληρούντων τας προϋποθέσεις φοιτήσεως εις την συμπληρωματικήν εκπαίδευσιν περιλαμβάνονται, κατά τα εν τω εδαφ. β΄ της παρ. 2 του παρόντος άρθρου διαλαμβανόμενα, διδάσκαλος και η σύζυγος αυτού διδασκάλισσα, η επιλογή του ενός των συζύγων συνεπάγεται την επιλογήν και του ετέρου, άνευ περιορισμού εκ της σειράς αρχαιότητος, εφ’ όσον υπάρχει σύμφωνος έγγραφος προς τούτο δήλωσις των ενδιαφερομένων. Αι περιπτώσεις καθ’ ας ο έτερος των συζύγων υπηρετεί εις άλλην περιφέρειαν, κατά τα εν εδαφ. β΄της παρ. 2 του παρόντος διαλαμβανόμενα, αναγράφονται εν ιδιαιτέρα υποσημειώσει κάτωθεν του εν παρ. 4 του παρόντος πίνακος ως και της παρ. 6 αυτού ονομαστικής καταστάσεως, επ’ αυτών δε αποφασίζει τελικώς η Κεντρική Υπηρεσία του Υπουργείου Εθνικής Παιδείας και Θρησκευμάτων κατά τον καταρτισμόν του εν παρ. 7 του παρόντος άρθρου γενικού πίνακος. 4.Ο Επιθεωρητής καταρτίζει δι’ έκαστον των επιλεγέντων διδασκάλων ίδιον φάκελον περιέχοντα την εν εδάφ. α΄της παρ. 3 του παρόντος δήλωσιν προτιμήσεως του προτεινομένου και αντίγραφον του ατομικού υπηρεσιακού δελτίου αυτού, λαμβάνων δε υπ’ όψιν και τας πραγματικάς ικανότητας και ιδιαιτέρας γνώσεις αυτού, γνωματεύει περί του κύκλου ειδικεύσεως δια τον οποίον θεωρεί τούτον κατάλληλον. Τους κατά τα ανωτέρα καταρτιζομένους φακέλους των προτεινομένων συνοδευομένους υπό των εν λόγω σχετικών γνωματεύσεών του ως και υπό συγκεντρωτικού πίνακος των υπηρεσιακών στοιχείων αυτών αποστέλλει ο Επιθεωρητής μέχρι 10ης Μαρτίου εις την Διεύθυνσιν της Παιδαγωγικής Ακαδημίας εις ην πρόκειται να εκπαιδευθούν, οι εκ της περιφερείας αυτού προτεινόμενοι διδάσκαλοι κατά τα οριζόμενα εν τη παρ. 1 του παρόντος άρθρου. 5.Βάσει των αποστελλομένων εις αυτόν υπό των Επιθεωρητών Δημοτικής Εκπαιδεύσεως συγκεντρωτικών πινάκων της προηγουμένης παραγράφου, έκαστος Διευθυντής των Παιδαγωγικών Ακαδημιών Αλεξανδρουπόλεως, Ηρακλείου Κρήτης, Ιωαννίνων, Λαρίσης και Τριπόλεως συντάσσει μέχρι 10ης Απριλίου ονομαστικήν κατάστασιν των προτεινομένων προς αυτόν υποψηφίων δια φοίτησιν εις το Τμήμα Ειδικής Εκπαιδεύσεως της υπ’ αυτόν Παιδαγωγικής Ακαδημίας και, έχων υπ’ όψει τα εν τοις φακέλοις των προτεινομένων στοιχεία κρίσεως, προβαίνει εις την εκ της εν λόγω ονομαστικής καταστάσεως επιλογήν του δια της εν παρ. 1 του παρόντος υπουργικής αποφάσεως ορισθέντος αριθμού υποψηφίων προς φοίτησιν εις το Τμήμα Ειδικής Εκπαιδεύσεως της υπ’ αυτόν Παιδαγωγικής Ακαδημίας διδασκάλων. 6.Μέχρι 20ης Απριλίου έκαστος Διευθυντής των Παιδαγωγικών Ακαδημιών Αλεξανδρουπόλεως, Ηρακλείου Κρήτης, Ιωαννίνων, Λαρίσης και Τριπόλεως υποβάλλει προς την παρά τω Υπουργείω Εθνικής Παιδείας και Θρησκευμάτων Διεύθυνσιν Σχολών Εκπαιδεύσεως Διδακτικού Προσωπικού ονομαστικήν κατάστασιν των επιλεγομένων υπ’ αυτού προς φοίτησιν εις το Τμήμα Ειδικής Εκπαιδεύσεως της υπ’ αυτόν Παιδαγωγικής Ακαδημίας διδασκάλων, εν τη οποία διαλαμβάνονται το ονοματεπώνυμον, το όνομα πατρός, ο βαθμός εν τη υπηρεσία, η εκπαιδευτική περιφέρεια και το Σχολείον εκάστου των υποψηφίων. Εν τη ονομαστική ταύτη καταστάσει των επιλεγομένων υποψηφίων αναγράφεται και η εν εδαφ. γ΄ της παρ. 3 του παρόντος υποσημείωσις, εφ’ όσον υπάρχει σχετική περίπτωσις. 7.Επί τη βάσει των ονομαστικών καταστάσεων της προηγουμένης παραγράφου, η παρά τω Υπουργείω Εθνικής Παιδείας και Θρησκευμάτων Διεύθυνσις Σχολών Εκπαιδεύσεως Διδακτικού Προσωπικού καταρτίζει τον γενικόν πίνακα των επιλεγομένων προς φοίτησιν εις τα τμήματα Ειδικής Εκπαιδεύσεως των Παιδαγωγικών Ακαδημιών Αλεξανδρουπόλεως, Ηρακλείου Κρήτης, Ιωαννίνων, Λαρίσης και Τριπόλεως διδασκάλων, όστις, επικυρούμενος δι’ αποφάσεως του Υπουργού Εθνικής Παιδείας και Θρησκευμάτων μέχρι της 10ης Μαΐου, κοινοποιείται εις τας Διευθύνσεις των εν λόγω Παιδαγωγικών Ακαδημιών. 8.Μετά την λήψιν του κεκυρωμένου γενικού πίνακος και μέχρι 30ης Μαΐου έκαστος των Διευθυντών των Παιδ. Ακαδημιών Αλεξανδρουπόλεως, Ηρακλείου, Ιωαννίνων, Λαρίσης και Τριπόλεως, αποστέλλει προς τους επιλεγέντας επί αποδείξει και δια των οικείων Επιθεωρητών ατομικάς προσκλήσεις. Εις τας προσκλήσεις ταύτας μετά της ανακοινώσεως της επιλογής αναγράφεται και η υποχρέωσις του ενδιαφερομένου όπως παρουσιασθή εις την Παιδαγωγικήν Ακαδημίαν από 1ης έως 10ης Σεπτεμβρίου. (Μετά τη σελ. 272,04(α) Σελ. 272,05 Τεύχος 460 – Σελ. 141 Μετεκπαίδευση δημοδιδασκάλων 32.Γ.η.13 Αναστολή προελεύσεως Άρθρ.4.-1.Οι εκ των προσκαλουμένων αδυνατούντες δι’ εξαιρετικώς σοβαρούς λόγους να προσέλθουν προς φοίτησιν εις την συμπληρωματικήν εκπαίδευσιν δύνανται, εντός 8 ημερών από της προσκλήσεως αυτών, να υποβάλουν εις την οικείαν Παιδαγωγικήν Ακαδημίαν αίτησιν μετά δικαιολογητικών περί αναστολής της προσελεύσεώς των. Ο Διευθυντής της Ακαδημίας, κρίνων επί της σοβαρότητος και της ευσταθείας των εν τη αιτήσει προβαλλομένων λόγων, προτείνει, δι’ ητιολογημένης αποφάσεως αυτού προς την παρά τω Υπουργείω Εθνικής Παιδείας και Θρησκευμάτων Διεύθυνσιν Σχολών Εκπαιδεύσεως Διδακτικού Προσωπικού αντικατάστασιν του αιτούντος δια του διδασκάλου του ακολουθούντος τον τελευταίον επιλεγέντα εν τη συνταχθείση υπ’ αυτού συγκεντρωτική καταστάσει των προταθέντων υπό των Επιθεωρητών. Η τοιαύτη περί αντικαταστάσεως πρότασις του Διευθυντού της Παιδαγωγικής Ακαδημίας καθίσταται εκτελεστή μετά την σχετικήν έγκρισιν αυτής υπό του Υπουργείου Παιδείας. 2.Οι κατά την προηγουμένην παράγραφον λαμβάνοντες αναστολήν προσελεύσεως εγγράφονται εκ νέου αυτοδικαίως εις τους τελικούς πίνακας του επομένου έτους άνευ των απαιτουμένων δια τους το πρώτον επιλεγομένους προπαρασκευαστικών διατυπώσεων και εφ’ όσον δεν συμπληρούν 20ετή υπηρεσίαν, μέχρι 31ης Αυγούστου του έτους καθ’ ο άρχεται η διαδικασία επιλογής των νέων υποψηφίων δια συμπληρωματικήν εκπαίδευσιν. Ποιναί Άρθρ.5.-Οι προσκαλούμενοι προς Ειδικήν Εκπαίδευσιν και μη προσερχόμενοι εγκαίρως προς εγγραφήν διώκονται κατά τας σχετικάς διατάξεις περί του πειθαρχικού δικαίου των υπαλλήλων του Δημοσίου δι’ αδικαιολόγητον αποχήν εκ της εκτελέσεως των καθηκόντων των και άρνησιν ή παρέλκυσιν εκτελέσεως υπηρεσίας. Η παρούσα δημοσιευθήτω δια της Εφημερίδος της Κυβερνήσεως. Σελ. 272,06 Τεύχος 460 – Σελ. 142 32.Γ.η.13 Μετεκπαίδευση δημοδιδασκάλων